### | | | | --- | --- | | | | | --- | | **Byråd** 31. oktober 2017 Sagsnr. 710-2007-2693 Dok.nr. 710-2017-231733 Sagsbehandler DPRGRA | | 131.                Nedsættelse af lokale naturråd - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Bekendtgørelse om etablering af lokale naturråd  Planloven |

###

**SAGENS INDHOLD**

[adresse] skal sammen med [adresse], [adresse] og
Randers Kommuner oprette et naturråd, der skal bistå kommunerne med udpegningen
af områder, som kan indgå i Grønt Danmarkskort. Naturrådets arbejde er af
midlertidig karakter og skal være afsluttet i juli 2018. Byrådet skal vælge en
sekretariatskommune og godkende nedsættelse af naturrådet.

Grønt Danmarkskort er en ny udpegning i Favrskov Kommunes
forslag til Kommuneplan 2017-29. Det er et statsligt krav, at der skal udpeges
et Grønt Danmarkskort. Formålet med udpegningen er, at:

· Vise, hvor den eksisterende natur findes

· Vise, hvor der i fremtiden kan planlægges for natur

· Vise, hvordan nuværende natur sammen med ny natur, kan skabe et
samlet naturnetværk i [adresse]

· Vise, hvor kommunen fremover vil prioritere naturindsatsen.

Regeringen har med virkning fra 7. august 2017 besluttet,
at der på landsplan skal oprettes i alt 20 lokale naturråd. I bekendtgørelsen
er det fastlagt hvilke kommuner, der er sammen om at danne lokale naturråd.
Sammensætningen fremgår af bilaget.

Naturrådets organisering og opgave er en pendant til de
igangværende vandråd, der rådgiver Byrådene i specifikke opgaver i forbindelse
med statens vandområdeplaner.

Naturrådene skal komme med forslag til kommunernes udpegning
af Grønt Danmarkskort. Naturrådenes arbejde skal være afsluttet i juli 2018.
Arbejdet kan derfor først blive indarbejdet i kommuneplanlægningen for 2020/21.
Naturrådenes arbejde er ikke bindende for byrådene, men skal ses som en
inspiration. De fire kommuner har allerede udpeget Grønt Danmarkskort for
kommuneplanlægningen 2016/17, hvorfor naturrådets arbejde til dels må betragtes
som en justering heraf.

Naturrådet kan bestå af op til 20 medlemmer fra relevante
landsdækkende og lokale foreninger og organisationer inden for de fire
kommuners geografiske udstrækning. Naturrådene skal repræsenteres ligeligt
mellem hhv. erhvervsorganisationer, og organisationer, der varetager
naturinteresser.

Det lokale naturråd skal være nedsat senest 15. januar 2018.
Der skal udpeges en sekretariatskommune senest 1. november 2017. [adresse]
Kommune stiller sig til rådighed for valg som sekretariatskommune, men skal vælges
af de øvrige kommunalbestyrelser.

Erhvervs- og naturorganisationerne skal have fire ugers
høring til at indstille medlemmer og suppleanter til naturrådet.
Kommunalbestyrelsen, som varetager sekretariatsbetjeningen, træffer efter
samråd med de øvrige kommunalbestyrelser afgørelse om, hvilke af de indstillede
medlemmer, der skal indgå i det lokale naturråd.

Der er afholdt et tværkommunalt teknikermøde i juni 2017
omkring arbejdet med de lokale naturråd, og der forventes afholdt flere
teknikermøder i løbet af efteråret.

**VURDERING**

Det er nødvendigt, at alle fire byråd godkender
indstillingen af Syddjurs Kommune som sekretariatskommunen for at kunne
overholde fristen for at oplyse om valg af sekretariatskommunen til
Erhvervsstyrelsen.

Forvaltningerne i de fire kommuner foreslår, at
annonceringen efter medlemmer til naturrådet, foretages i perioden 15. oktober
til15. november 2017 på kommunernes hjemmeside.

Forvaltningerne i de fire kommuner foreslår ligeledes, at
Byrådet overdrager kompetencen til at godkende naturrådets konkrete
sammensætning til forvaltningerne, primært for at kunne overholde de i
bekendtgørelsen fastsatte tidsfrister. Dette er på linje med den proces, der er
kørt af to omgange i forbindelse med vandrådene.

**ØKONOMI**

Teknik og Kultur forventer som ved processen med
vandrådene, at kommunerne modtager kompenserende DUT-midler til varetagelsen af
opgaven. Det er dog endnu uklart om kommunerne vil modtage kompensation.
Såfremt det ikke sker, vil naturrådene finansieres af det afsatte budget på
Teknik- og Miljøudvalgets område.

**INDDRAGELSE**

Opgaven med oprettelse af lokale naturråd er præsenteret
for Grønt Råd i [adresse] ved møde 7. september 2017. Indkaldelsen af
medlemmer til naturrådet vil blive sendt direkte til Grønt Råd medio oktober
2017.

**INDSTILLING**

Direktøren for Teknik og Kultur indstiller til Byrådet:

1. At [adresse] tiltræder, at [adresse]
Kommune vælges som sekretariatskommune for det lokale naturråd.

2. At de fire kommunerne annoncerer efter
forslag til medlemmer til naturrådet fra 15. oktober til 15. november 2017.

3. At Byrådet overdrager kompetencen til
forvaltningerne i de fire kommuner til at fastsætte naturrådets konkrete
sammensætning.

**BESLUTNING**

***Teknik- og Miljøudvalget, 5. oktober 2017:***

Fraværende:Ingen

Indstilles godkendt, idet der skal udpeges en politisk
observatør til det lokale naturråd.

***Økonomiudvalget, 25. oktober 2017:***

Fraværende:Mimi Mortensen, Svenning Krogh

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Kortbilag - [adresse] 20 lokale naturråd | 710-2017-195802 |